पुलीकट झील भारत में चिल्का झील के बाद दुसरही सभसे बड़ नमकीन पानी वाला लैगून बा। लैगून मने, अइसन झील जे समुंद्र से जुड़ल होखे आ झील के मीठा पानी आ समुंद्र के खारा पानी में आपस में मिलावट होखत रहे ला। ई भारतीय राज्य तमिलनाडु आ आंध्र प्रदेश के समुंद्र तट पर बाटे आ जादे हिस्सा नेल्लोर जिला, आंध्र प्रदेश में पड़े ला। एकरे समुंद्र के तरफ के मुहाना के सोझा श्रीहरिकोटा नाँव के बैरियर दीप बा जहाँ भारत के सतीश धवन अंतरिक्ष केंद्र स्थापित बा।